gentaiscool/nusaparagraph_topic huggingface dataset:
Sejak aye Sekolah Dasar (SD) sampe aye Sekolah Menengah Atas (SMA), pasti ade yang namanye mata pelajaran olahraga. Nah kalo di SD-nye aye entu, mata pelajaran olahrga dilaksanain pas hari Senen. Olahraganye entu pernah basket, kasti, voli, bulu tangkis, lari, dan laennye. Tapi kagak cuma pas mata pelajaran olahraga aje, di SD aye waktu entu ade olahraga jenis senam yang wajib diikutin oleh seluruh warga sekolah, mulai dari para murid, staf sekolah, guru, dan kepala sekolah serta wakil kepala sekolahnye. Entu dilaksanain pas hari Jum’at pagi. Aye seneng bener kalo hari Jum’at, soalnye jam pelajaran kepotong buat senam rame-rame. Nah karena olahraga senam dilakuin secara rame-rame, pastinye kalo aye nyantai pun kagak ketahuan kan?

Topic: sports
Sêbagè makhluk sosial, puguh ajè kagak bisè idup dèwèkan. Êlu pêrlu bêrintêraksi atu dêngan nyang laènnyè. Sêlaèn ntu, sêbagè manusiè biasè puguh ajè pêrlu bantuan orang laèn, umumnyè orang-orang têrdêkêt di sêkitar têmpat tinggal atau nyang tuman disêbut dêngan têtanggè. Padè umumnyè bêsipat baèk kagak tibang dêngan têtanggè, tapi kê sêmuè orang gè kudu bêsikap baèk amè gêpyak buat nyiptèin kêidupan nyang damèi. Bêsikap baèk dêngan têtanggè êni amat dianjurin dêmi kêciptènyè hubungan nyang akrab. Bayangin ajè kalo êlu idup bêtêtanggè tapi sêring têrjadi kêributan, puguh ajè hal êni bakal ngêjè suasanè nyang kagak baèk di lingkungan têmpat tinggal. Anjuran buat bêsikap baèk dêngan têtanggè jugè udèh diabadiin di dalêm Al-Qur'an surat An-Nisa ayat 36.

Topic: slice of life
Batik Lokatmala merupakan batik khas Sukabumi. Batik ntu udeh terkenal di berbagai negara, baik di kawasan Asia, Eropa, maupun Amerika. Batik Lokatmaka memiliki sejumlah motif yang di latarbelakangi lingkungan alam sekitar, dan kehidupan masyarakatnye. Setiap motif memiliki filosofinye tersendiri. Salah satunye motif batik masagi. Motif batik ntu terinspirasi dari ungkapan "Hirup mah kudu masagi". "Masagi" berasal dari kata "pasagi" yang artinye segi empat sama sisi. Hal ntu tersebut mengisyaratkannye bahwa manusia memiliki kewajiban menuntut ilmu yang seimbang antara dunia dan setelahnye, juga menjadi teladan serta berguna di masyarakat. Harga batik ntu bervariasi, mulai dari Rp100.000 hingga Rp1 juta. Anda dapat mengunjungi Rumah Batik Lokatmala di Jalan Sriwidari nomor 95, Kota Sukabumi, untuk membelinya langsung.

Topic: culture & heritage
Aye punya hobi ngarang bebas. Nah, entu hobi aye lakuin dengan nulis fiksi. Jadi kalo hari Sabtu atau Minggu, pas bangun dari tidur, aye bakalan mejeng di depan laptop. Aye lakuin hobi ngarang bebas aye dengan nulis cerita fiksi di salah satu platform online. Nah aye biasanye kalo udeh lagi ngarang bebas gitu, suka kagak sadar waktu. Aye nulis pagi, tiba-tiba udeh siang aje. Aye pun berhenti dulu lakuin hobi aye buat ibadah dan ngebadog. Abis itu, aye lanjut ngarang lagi sampe malem dan kadang sampe dini hari. Soalnye emang begitu, aye kalo udeh ngarang bener-bener kagak sadar ape-ape yang di sekitar. Jadinye kalo lagi ngarang bebas, aye paling cuma berhenti bentar buat ibadah, soalnye kadang juga kagak laper. Begitu terus sampe aye bener-bener ngantuk dan kagak punya ide hehe.

Topic: leisures
Liburan kayaknye emang paling cocok di bulan Desember ye? Nah pas bulan Desember taon 2020, aye sekeluarga nginep di salah satu vila Bandung. Hari Kamis kite pergi ke vila yang bangunannye dari kayu gitu. Nah pas sampe karena udeh agak siang, kegiatan kite adalah nyiapin badogan buat siang. Enyak aye udeh nyiapin nasi bakar pake ikan teri dan ayam disuwirin. Beuh, sedep bener! Nah pas nasi bakarnye udeh jadi, kite pun ngebadog rame-rame di depan balkon sambil liat pemandangan ijo. Pas sorenye, kegiatan aye sekeluarga tentu aje ngobrol sambil ngegaresin cemilan hehe. Pas malemnye, kegiatan kite tentu aje ngebadog lagi. Kali ini kite makannye soto ayam. Pas bener kan, malem-malem dingin gitu makannye soto ayam. Kali ini aye dan empok aye makan di bale sambil dengerin suara-suara jangkrik.

Topic: leisures
Usahè kuè rumèhan bisè ngêjadi salèh atu bisnis. Ngêmulè bisnis kuè rumèhan jugè cêndêrung bisè makè modal kêcit. Pêluang usahè rumèhan êni bisè dilakuin amè parè ibu rumèh tanggè, bahkan bocah mudè atau nyang masing sêkola buat sampingan nyari tambèhan. Kêlêbihan ngêbangun usahè kuè rumèhan yakni waktunyè cêndêrung plèksibêl. Êlu bisè ngatur waktunyè sêsuè amè kêrèpotanlu. Wayah êni, usahè rumèhan bisè gampang dikênal banyak orang karna bisè dipromosiin ngêgunèin sosial mèdia di intêrnèt. Mêski tumannyè kêbilang usahè kêcit, usahè rumèhan jugè bisè ngêjadi lèngkah awal ngêjè usahè nyang lêbih gêdé lagi. Seiring bêjalannyè waktu amè pêningkatan pêngêtauan, usahè rumèhan êlu jugè bisè ngasihin pêluang sêbagè têmpat gawè bagi orang laèn. Olèh sêbab ntu, usahè kuè rumèhan urup buat dicobè bagi mêrêka nyang èmang têrtarik ngêjè usahè dêngan modal kêcit atau mêrèka nyang èmang punyè bakat amè hobi ngêjè kuè.

Topic: business
Aye pernah ngerasa sakit perut di bagian bawah, tepatnye di sekitar kanan. Awalnye, entu sakit masih biasa aje dan aye masih bisa beraktivitas. Tapi makin lama, sakit perutnye aye makin parah. Abis entu, pas mau tidur terlentang, tubuh belakang aye juga sakit. Akhirnye pas besoknye, aye bener-bener kesakitan. Enyak dan babehnye aye pun sepakat buat ke beberape rumah sakit supaye bisa diperiksa pake USG dan dapet diagnosis yang lebih akurat. Tentunye hal entu butuh biaye yang kagak dikit. Tapi ade dana darurat yang disiapin enyak aye. Akhirnye aye ke beberape rumah skit buat diperiksa dengan entu dana darurat. Untung aje enyak aye nyiapin dana darurat.

Topic: slice of life
Rudi nama seorang anak yang berprofesi sebagai pelajar yang duduk di bangku sekolah SMP kelas 9 dan berumur 15 tahun. Ia tinggal di bekasi bersama ayah dan ibu nya beserta 1 adik nya. Ia sangat berbeda dengan anak-anak lainnya, kenapa? lantaran selain ia menimba ilmu disekolah ia juga harus berjualan makanan dan minuman di sekitar-sekita jalan dan terminal angkutan umum. Sebelum berjualan ia harus bangun pagio untuk berangkat sekolah. Ia dikenal baik oleh teman-teman nya dan juga dia juga mempunyai prestasi yang bagus dalam bidang olahraga yaitu futsal. Saat jam 12 siang, Rudi pulang dari sekolah dan langsung pulang ke rumah dan bersiap-siap untuk menjalani kegiatan yang sudah sering ia lakukan yaitu berjualan makanan dan minuman di sekitar jalan dan di terminal angkutan umum. 

Topic: religion
Abis pulang liburan kemaren ane beli tauco khas sukabumi. pas buka kulkas eh emak beli ikan pisang-pisang, nah dari pada tauco kelamaan disimpen akhirnye ane mau buat ikan pisang-pisang siram tauco. buat awal ikan kudu dicuci bersih ampe bersih dlu, kalo ude bersih kite goreng dah tuh ikannye, bumbu nyang kudu disiapin bawang merah, bawang putih, cabe merah gede, cabe merah rawit, jahe seruas, lengkuas seruas, daun salam 2 lembar, sereh 2 batang, ntu bumbu ditumis sampe harum terus masukin tauconye, tumis lagi sampe harum, abis ntu masukin ikan nyang ude dibumbuin tadi masak bentaran terus angkat deh, bisa dimakan pake nasi anget

Topic: leisures
Walaupun sekarang udeh 2023, kagak nutup kemungkinan adenye pernikahan lewat perjodohan atau bahkan paksaan. Zela entu nikah dijodohin sama seorang cowok yang merupakan anak kenalan temen enyaknye. Nah Zela entu anaknye pasrah bener, jarang komentar apelagi ngebantah orang tuanye. Jadi pas dijodohin, die nurut-nurut aje. Die kira walaupun dijodohin, entar akhirnye kehidupan die dengan pasangannye layaknye kehidupan para pasangan laennye. Tapi nyatanye kagak. Kehidupannye Zela dari awal sampe sekitaran die udeh nikah selama 3 taonan kurang lebih, masih kaku, sunyi, dan dingin. Harusnye Zela sadar kalo suaminye entu emang kagak mau dijodohin. Dari awal pun emang entu cowok udeh diem bener, kurang ramah. Dan ternyata entu bukannye cuma kesan awal aje, tapi sampe sekarang, katenye sih kehidupan Zela dengan suaminye masih diem-dieman aje.

Topic: slice of life
Bukan cuma anak nyang harus belajar, kite sebagai orang tua juga banyak belajar. Apalagi pan informasi zaman sekarang udeh banyak dari mana aja, kote cuma tinggal cari tuh informasi, udeh gitu kaga mesti bayar lagi. Kalo kite mao idup anak kote lebih terarah kan kite juga sebagai orang tua butuh ilmu buat ngarahinnye. Semua orang tua pasti kan mao nyang terbaik buat anaknye, jadi kalo begitu juga jangan males cari infornasi. Walaupun kadang dalam prosesnye, banyak kekurangan nyang kite hadepin tapi percaya aja itu bagian dari proses kite dalam belajar. Kalo ga kaya gitu kan kaga tau kote salah di mana, trus juga dengan begitu kite bisa bagi ilmu ama ibu-ibu laen dari pengalaman kite sendiri.

Topic: sports
Masjid Cut Meutia terletak di Jln. Cut Meutia No. 1, Jakarta Pusat, Provinsi DKI Jakarta. Jika kita melihat sekilas Masjid Cut Meutia, memang kita tidak akan mengenalinya sebagai bangunan masjid, lantaran memang pada awalnya bangunannya bukanlah sebuah masjid. Menurut sejarah, bangunan ini pada awalnya adalah Gedung Arsitek dan Kantor Jendral VOC Batavia yang pada saat itu sedang membangun kawasan elit khusus untuk pada bangsawan Belanda. Renovasi pertama dilakukan pada tahun 1984, yaitu renovasi besar-besaran untuk memberikan kesan luas pada ruangan utamanya. Sebagian anak tangga di pindah keluar, lalu arah kiblat dimiringkan sekitar 15 derajat ke kanan. Mihrab yang menjorok keluar, beserta mimbar juga turut ditambahkan didalam bangunan masjid. Bagian atap yang semula berbahan sirap diganti dengan genting berglazur, pada bagian lantainya pun dipasangi marmer.

Topic: religion
Nonton film entu merupakan kegiatan yang bisa elu lakuin pas elu punya waktu luang, semua yang kudu elu lakuin udeh kelar, atau pas elu lagi butuh hiburan. Nah ternyata nonton film entu ade beberape manfaat loh! Manfaat yang paling jelas pastinye elu terhibur kalo tontonannye ringan dan lucu atau elu bisa ngalihinin pikiran lo dari hal-hal yang kagak enak karena elu fokus ke tontonan yang seru bikin degdegan. Nah selaen entu, ada banyak manfaat laennye. Pertama, dari nonton film, ternyata elu bisa belajar hal-hal baru. Mulai dari tau hal-hal yang terkait topik entu film sampe belajar bahasa asing kalo elu nontonnye film luar negeri. Kedua, nonton film juga bisa ngusir stres. Ape pun genrenye selama elu bisa nikmatin, entu film bisa ngusir stres elu. Ketiga, bagus juga buat kesehatan otak. Keempat, bisa munculin kesadaran sosial. Nah lumayan banyak kan manfaatnye? Padahal aye baru nyebutin beberape doang. Tapi inget ye, nontonnye jangan berlebihan dan diliat-liat dulu ceritanye bakalan ngasih manfaat atau kagak.

Topic: leisures
Indonèsia pêrnèh jadi tuan rumah Asian Games kêêmpat padè 1962. Wayah ntu, Prèsidèn Soèkarno ngêgagas bêbêrapè pêmbangunan buat Asian Games, salèh atunyè hotèl. Têrus dibangunlah hotèl bintang limè pêrtamè di Jakarta bêrnamè Hotèl Indonèsia. Hotèl Indonèsia dirêsmiin padè 5 Agustus 1962 amè Prèsidèn Soèkarno. Padè salèh atu pidato Prèsidèn Soèkarno, bêliau nyêbut Hotèl Indonèsia adalah wajah mukè Indonèsia. Padè 1993 Hotèl Indonèsia ditêtêpin sêbagè cagar budayè amè Pêmêrèntah Daèrah DKI Jakarta. Karna sêbagè cagar budayè, tampilan dêpan Hotèl Indonèsia kagak bolèh dirobah, baèk bêntuk maopun warnè cat. Karang Hotèl Indonèsia dikêlolè amè grup Kèmpinski. Namènyè jugè disêsuèin jadi Hotèl Indonèsia Kèmpinski.

Topic: leisures
Kegiatan keagamaannye ntu di lakukannye oleh setiap manusia yang beragama. Seperti halnye di sekolahan pun juga ada kegiatan keagamaannye, makanye hal ntu juga harusnye udeh didik sama orang tua dari si anak beloman sekolah, jadi kaga kaget nantinye pas di sekolahannye. Kalo di sekolahannye ni misalnye di setiap sekolah Islam ada kegiatannye membaca Al-Qur'an tiap pagi sebelum memulai pelajaran selama kurang lebihnnye 30 menitan dah. Kemudian nantinye di lanjut sekitar jam 10an nye ade sholat Dhuha berjamaah, nantinye pas waktunye sholat dzuhur juga di lakuinnye berjamaah di mesjid, serta setiap sholatnye ntu selalu berjamaah. Biasanye juga tiap hari Jumat, di pertengahan jam anggota ekskul Rohis, Rohis adalah Rohani Islam pade keliling kelas buat mengajak kite semua buat beramal di hari Jumat. Kemudian selepas jam sekolah, walau pulangnye cepet tapi pade kaga boleh pulang dulu, jadi yang lakinye pade sholat Jumat, yang cewenye keputrian, keputrian itu semacam memberikan sedikit ilmu tentang agama yang di sampaikan oleh para senior anggota Rohani Islam di kelas bersama para siswi. Nah ntu die makanye kaga boleh langsung pulang kalo udeh jam belajar kelar karena masih ada kegiatan lainnye, hal ntu di lakuinnye biar si anak-anak laki di didik pade sholat Jumat khawatirnye  kalo kaga digituin mereka malah maen-maen.

Topic: religion
Rumah Kebaya entu merupakan jenis rumah adat Betawi. Kenape namanye Kebaya? Soalnye, bentuk entu rumah adat mirip kayak pelana yang dilipet. Abis entu kalo elu ngeliatnye dari samping, keliatan deh entu lipetan-lipetan dan yang eliatan kayak lipetan di kaen kebaya. Di rumah Kebaya juga ada aturan buat pembagian ruangannye. Biasanye pemilik rumah ngebagi ruang jadi 2 area, satu buat semi publik (buat nerima tamu dan laennye) dan satunye buat ruang pribadi. Umumnye entu area publik diletakin di bagian depan, ya entu teras dan ruang tamu. Abis entu kalo elu ke rumah Kebaya, elu bisa dateng dan duduk di entu area. Nah kalo area pribadinye ade berbagai macem, kayak kamar mandi, kamar tidur, ruang makan, dapur, dan perkarangan rumah. Entu area biasanye hanya boleh diliat sama orang tertentu aje. Ade juga kamar khusu buat tamu di entu rumah, disebutnya paseban. Buat ngehormatin tamu, entu kamar bakalan dihias. Pintunye dikasih ukiran atau atapnye dikasih renda kayak kebaya. Entu die deskripsi rumah adat Betawi yang namanye rumah Kebaya.

Topic: culture & heritage
Kapan pun entu, kagak peduli elu ade duit atau kagak, bisa aje elu ngadepin situasi kagak terduga yang butuh banyak bener dana dan kudu cepet juga. Keluarga aye pernah ngalamin kondisi di mane kite butuh dana banyak dan secepetnye buat pemeriksaan dan pengobatan engkongnye aye yang pas entu kagak bisa bergerak. Karena penurunan kondisi fisiologis yang dialamin engkong aye, enyak dan babeh aye kudu punya dana yang banyak dan cepet buat biaya pemeriksaan dan pengobatan engkongnye aye. Nah untungnye, enyak aye udeh nyiapin dana darurat. Akhirnye engkong aye pun bisa segera diperiksa dan diobatin karena enyaknye aye udeh nyiapin dana darurat.

Topic: slice of life
Ade beberape upacara adat tahunan yang beken di Indonesia, misalnye; Melasti yang merupakan upacara penyucian diri bagi umat Hindu yang diselenggarain 3-4 hari ngejelang Hari Raya Nyepi di Bali, Hari Raya Nyepi entu diperingati tiap tahun baru Saka dan umat Hindu bakalan diem diri di rumah dan kagak ngelakuin aktivitas ape pun, abis entu ade Pesta adat Pasola ya entu kegiatan ketangkasan di Sumba Barat dan kegiatannye entu dua kelompok masyarakat naek kuda lari kenceng dan saling melempar lembing, selanjutnye ade upacara adat suku Sasak di Lombok yang dikate sebagai Bau Nyale dan dilakukinnye dengan cara nyari cacing laut berwarna-warni di tepi pantai, dan abis entu di Papua ade Festival Lembah Baliem yang biasa diadainnye tiap Agustus dan ade juga simulasi perang serta tarian Suku Dani, Lani, dan Yali. Nah entu die beberape macem upacara adat tahunan yang beken di Indonesia.

Topic: culture & heritage
Olahrage nyang kagak kek laennye, belon tentu bisa dilakuin tiap ari, tapi nyehatin kalo udeh ngarti tekniknye? Betul, naek gunung ato lebi dikenal sebage hiking. Sama kek olahrage laennye, enih aktipitas juge bermanpaat buat pisik ame mental. Cuman, emang kudu bangat dikategoriin sebage olahrage ekstrem sebagemane medan nyang kudu diadepin. Persiapannye kudu bener-bener mateng, temasuk alat-alat nyang bakal dipake pas ngadepin cuaca paling buruk, ato ngadepin hewan-hewan tetentu di utan-utan. Seekstrem-ekstremnye enih olahrage, tetep punye manpaat nyang segudang, di antaranye ningkatin kesehatan jantung, ngelatih tulang ame otot biar kuat, ngelatih keseimbangan, dapet kualitas tidur nyang lebi bae, ngurangin stres ame cemas, bahkan ngejaga pikiran tetep tajem.

Topic: sports
Elu yang kagak doyan ngebadog sayur, tau kagak kalo ngebadog sayuran entu penting buat kesehatan tubuhnye kite? Walaupun kitenye kagak doyan sama entu sayuran, tubuhnye kite butuh entu sayuran. Soalnye ngebadog sayuran itu banyak manfaatnye, misalnye; ngecegah dan ngurangin stres berlebih, bikin lancar buang aer besar, ngecegah potensi penyakit jantung same kanker, bantu bikin berat badan tetep seimbang, jadi pembersih racun dalam tubuh, ngecegah potensi kelahiran bayi cacat, jaga kesehatan mata, bikin kulit sehat, nguatin tulang dan laennye. Nah udeh tau manfaatnye sebanyak entu, elu pasti mau kan ngebadog sayur? Jadi walaupun kite kagak doyan ngebadog sayur, kite tetep kudu ngebadog sayur demi kesehatan tubuh kite!

Topic: food & beverages
Alat masak entu menurut aye jenisnye banyak bener. Apelagi kalo elu hobi masak atau profesi elu berkaitan dengan badogan. Soalnye entu alat-alat masak kan emang buat ngebantu kite buat bikin badogan, jadi pastinye kite semua butuh entu alat masak walaupun yang dasar-dasarnye, kagak selengkap koki. Pertama nih ye, pastinye buat masak kite butuh wajan. Kedua, spatula buat oseng-oseng masakannye. Ketiga, panci. Keempat, piso dan talenannye. Kelima, baskom makanan. Keenem, belender dan cobek, serta laennye. Sebenernye masih banyak bener alat masak di dapur entu, mulai dari yang sederhana sampe yang canggih bener. Tapi buat selebihnye, elu bisa cari di internet ye!

Topic: food & beverages
Potograpêr kulinèr adalah sêbuah gawèan potograpêr nyang ngêjadiin kulinèr sêbagè objèk utamè poto. Potograpêr kulinèr punyè pêran nyang pênting supayè citè rasè masakan nyang dipoto sêakan-akan bisè têrasè. Olèh karna ntu, pêngambilan potonyè kagak bolèh ngasal. Soalnyè tampilan nyang cakêp dari poto kulinèr bisè jadi dayè pikat orang nyang ngêliatnyè. Adè bêbêrapè carè nyang sêcarè umum bisè êlu cobè sêbagè potograpêr kulinèr. Pêrtamè, tatè kulinèr nyang mao dipoto dêngan komposisi nyang pas supayè potonyè sêimbang. Kêduè, hidangin kulinèr dalêm jumlèh nyang sêdikit. Mangkin sêdikit porsi kulinèr nyang ditampilin, mangkè ntu mangkin baèk. Kêtigè, pêratiin kontras amè pêncahayèan nyang cukup. Kêêmpat, manpaatin sudut pêngambilan poto nyang unik. Sêmogè kêêmpat carè ntu bisè bêrgunè, yè.

Topic: food & beverages
Kalah pas ngikut petandingan emang jadi hal nyang biase. Soalnye, kalo ngikut kompetisi emang pilihannye cuman due, kan? Kalo kagak menang, ye, kalah. Nah, kudunye, tiap nyang ikut petandingan, bise nerime enih dengan lapang dada, gegara tau kalo kagak semuenye bise menang. Cuman, ade bae nyang kagak bisa nerima pakta enih, padahal die notabene pemaen kelas dunie. Enih kejadiannye di Kejuaraan Denmark Open 2018, waktu ganda lanang Denmark, Mads Pieler Kolding/Conrad Petersen, kagak terime kalah dari tim Indonesia, Berry Angriawan/Hardianto, gegara awalnye mereka duluan nyang unggul, tapi disalip ame tim Indonesia. Emosi nyang mlendung entu kagak bisa ditahan ampe akhirnye mereka ngelampiasin dengan lempar tas raket sekaligus mukul raketnye ke dinding! Kagak urup ditiru, ye.

Topic: sports
Sêtêngèh êmpat sorè, Rian amè têmên-têmên bêdoa biar pêndakian Gunung Sêmèru bêjalan lancar. Èstimasi pêndakian dari Pos Ranupani mÊnuju Pos Ranu Kumbolo sêkitar 5–6 jêm. Mêrèka jalan jonjon sêmampunyè, apèlagi kêbanyakan adalah pêndaki pêmulè. Tanjakan pêrtamè mêrèka dapêtin adalah sêudèh gapura ‘Sêlamat Datêng’. Curamnyè kêmiringan udèh cukup ngêjè mêrèka mulè ngos-ngosan. Bulir-bulir kêringêt sêgêdé jagung udèh ngêbasèhin baju Rian. Ujug-ujug Rian kêbayang kudu liwat mèdan kayak ntu buat 5 jêm kê dêpan. Akhirnyè, mêrèka sêpakêt dalêm duè jêm pêrjalanan buat sêlalu ngasoh bêntaran. Jêm 21:30, udèh 5 jêm bêjalan, mêrèka sampè di Ranu Kumbolo. Di sono bêjibun tènda udèh bêdiri. Hawa dingin langsung kêrasè nusuk ampè kê tulang. Rian kêdagar-dagar nimbrung dêkêt api unggun têtanggè sêbêlèh buat nyari kêangêtan.

Topic: slice of life
Minuman yang kaga pernah absen kalo lagi bulan puasa tuh ade yang namanye es oyen. Es oyen ini tuh asalnye dari Bandung, rasanya nyegerin banget dan udah banyak yang jual jadi kaga perlu susah nyari di kote Jakarte ini. Isinyannya tuh beragam, dari buah-buahan yang dicampur es ama susu. Buah yang dipake tu ada nangka, apluket, kelapa, selaen buah ade juga tambahnnye pacar cina, cincau, ama tape. Bahan-bahan tadi tuh tinggal disatuin abis ntu dikasih es serut, gula cair, ama susu kental manis. Warna kuahnya tuh biasanye pink karna suka ditambahin sirup rasa marjan, cakep bener kalo diliat karna dari macem-macem warna. Mangkanya kalo bulan puasa tuh suka kebayang jadi kaga pernah absen beli.

Topic: food & beverages
Salah satu hari besar agama Islam adalah Hari Raya Idul Fitri. Pagi yang cerah pas hari raya Idul Fitri, para muslim/muslimah ngelakuin ibadah Hari Raya Idul Fitri, ya entu salat eid. Biasanye abis salat eid, mereka pulang ke rumah dan sarapan. Biasanye sih hidangan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis sarapan, biasanye pade pergi silaturahim ke rumah tetangga ataupun rumah keluarga. Nah biasanye juga pas lebaran Idul Fitri, pas lagi kumpul keluarga, orang gede pade bagiin THR alias Tanggokan Hari Raya buat para bocah. Nah entu die tradisi yang biasanye ade di Hari Besar Agama Islam, ya entu Idul Fitri.

Topic: religion
Teryata emang bener si, penampilan tuh ngaruh banget ama pertemenan. Dulu ya siapa juga nyang mao kenal karna muke aye juga kaga mendukung banget tuh buat dideketin laki. Mangkanye pas SMP tuh aye kaga pernah ada pacar-pacaran dah, karna kaga ada nyang mao juga. Trus sekalinye deket juga cuman di ajak chat tapi abis itu ditinggalin karna ya die kaga demen kali aye waktu itu masih jelek. Nah, hubungan pertemenan aye berubah pas aye udeh masuk SMA. Waktu SMA aye juga sempet kaget karna teryata banyak cowo di kelas aye nyang naksir. Aye juga kaget ama perubahan nyang bener-bener mendadak banget ntu.

Topic: slice of life
Sêring bêradè di rumèh wayah pandêmi kayak karang êni bisè ngêjadi kêsêmpêtan buat kitè ngêbacè amè nyibukkin diri dêngan Al-Qur'an. Orang nyang rèpot ngapal, mêlajarin, atau mahamin Al-Qur'an sêhingga kagak sêmpat bêdoa, mangkè Allah bakal ngasih sêsuatu nyang lêbih utamè daripadè nyang Allah kasih kêpadè orang nyang bêdoa. Bahkan rumèh yang di dalêmnyè têrdapêt bacèan Al-Qur'an, kêluargè amè kêrabatnyè bakal bêtambèh dan kêbêrkahan sêrtè kêbaèkan bakal mênuhin ahli rumèh ntu. Malaèkat jugè bakal turun mênuhin rumèh ntu amè sètan bakal kêluar dari rumèh ntu. Sêbaliknyè, rumèh nyang kagak dibacèin Al-Qur'an bakal diisi olèh kêsêmpitan amè kêkagakbêrkahan. Sètan bakal mênuhin rumèh ntu karna malèkat puguh kêluar dari rumeh ntu. Sêbagè kaum muslimin, nyok kitè gêtolin diri dêngan bacè Al-Qur'an.

Topic: religion
Ikan ngalamin prosès pêmbusukan lêbih gasik dibanding amè daging laèn. Olèh karna ntu, ikan kudu diawètin supayè baktèri kagak bisè bêkêmbang di dalêmnyè. Salèh atu prosès pêngawètan ikan adalah pênggarêman. Buat pênggarêman basah, hal pêrtamè nyang kudu dilakuin adalah nyiapin larutan garêm jênuh dêngan konsèntrasi larutan 30—50%. Ikan nyang udèh disiangin disusun di wadèh kêdap aêr. Abis ntu, tambèhin larutan garêm sêcukupnyè ampè sêmuè ikan kêlêlêp. Jangan lupè kasih pêmbêrat supayè ikan kagak ngapung. Lamè pêrêndêman bêrgantung dari ukuran ikan amè kêasinan nyang dipèngèn, biasènyè 1—2 ari. Sélanjutnyè, kumbah ikan makè aèr rêsik. Têrakhir, susun ikan buat dijèmbrèng ampè kêring.

Topic: food & beverages
Kalo diliat dari sudut pandang konstruksi bangunan, tanèh mêrupakan sêbuah èlêmèn paling pênting dalêm ngêdiriin sêbuah bangunan. Tanèh punyè pungsi pêranti nahan bêban dari bangunan sêrtè ngêjadi sêbuah pênêntu apèkah bangunan bisè bêrtahan sêrtè digunèin dalêm waktu nyang lamè. Saban tanèh punyè struktur tanèh nyang bêrbèda-bèda. Tanèh sêrtè batuan nyang punyè struktur têpo sêrtè rawan longsor bisè dipindèhin sêrtè diganti dêngan matèrial nyang lêbih rosa, kayak tanèh bêlumpur atau bêpasir. Karna pêlapukan sêrpih bisè ngêbêntuk tanèh nyang rawan longsor, prosêdur pêmindèhan sêrtè pênggantian kudu ngêcakup lèngkah-lèngkah buat ngindarin pêlapukan lanjutan dari batuan nyang kêsisè. Matèrial longsor kagak bolèh didorong kêmbali kê atas lèrèng. Êni tibang bakal nyêbabin gêrakan tanèh longsor nyang bêrkêlanjutan.

Topic: slice of life
Belakangan eni banyak banget bocah pade males belajar. Bocah-bocah lebih seneng nyalurin hobinye, ketimbang  pada belajar. Di sekolah ude pade biasa ngelupain ngerkain pr dari tugas gurunye. Banyak juge nyang ngbolos sekolah demi main game online. Padahal sekolah demi masa depannye juge. Sekolah berguna menata kehidupan anak selanjutnye. Pan Kemalesan pangkal dari kebodohan. Kebodohan juge pangkal dari kemiskinan. Sekolah ude banyak nyang nerapkan hobi anak muridnye. Ade kegiatan ekstra kulikuler kaya nari, nyanyi, maen alat musik ame elektronik. Ekstra kulikuler tu berguna banget buat nata prestasi dan kelakuan siswa. Guru bisa ngarahin siswa buat jadi orang nyang lebih baek. Sebaiknya buat siswa kagak ngelanggar peraturan sekolah. ade baiknye nyalurin hobi di sekolahnye aje.

Topic: leisures
Pernah tuh aye liat di tipi ade orang nyang kaga takut ama api, cuma aye heran emang iye ada orang mecem begitu. Setau aye mah nyang kaga mempan dibakar itu Nabi Ibrahim SAW, itu juga mukjizat dari Allah SWT. Maka dari itu aye kaga percaya tuh hal-hal macem begitu, pan kite nih manusia biasa ya. Manusia biasa mah kaga dapet mukjizat, nyang dapet Nabi. Aye yakin ama ape nyang ada di Alquran, selebihnye ya aye kaga tau minta bantuan ama apaan tuh orang. Cuma emang kalo diliat mah ngeri, aye juga kaga berani. Cuma kalo buat diyakinin mah kaga dah, aye yakinnye cuma kisah nyang ada di Al-quran.

Topic: religion
Kita udah ngomongin olahraga yang nguatin otot badan, buat kedemenan, ama buat badan jadi cakep bentukannya. Kali ini ada olahraga yang masuk ke ekskul bela diri. Banyak jenis bela diri yang diadain di ekskul sekolahan. Ada bela diri asal negara laen, kayak taekwondo ama karate. Ada bela diri yang dari asal negara kita sendiri, kayak pencak silat. Kali ini, kita ngomong soal pencak silat. Bela diri ini ada dari leluhur atawa orang-orang dulu. Jadi, pencak silat ini bela diri yang udah diwarisin ke orang-orang sekarang. Maen pencak silat kagak bisa asal-asalan, ada aturan ama urutannya. Kalo kita ngikutin pencak silat ini, ada macem-macem sikap yang kudu kita pelajarin. Ada sikap hormat, sikap tendangan, sikap tangkisan, ama hindaran buat awal-awalnya. Abis itu, bakal diajarin gerakan lokomotor ama gerakan nonlokomotor pencak silat. Selaen buat kesehatan badan pastinya ama ngelatih kefokusan, bela diri kayak pencak silat ini penting diikutin ama bocah-bocah. Di luaran sono, bocah-bocah kudu bisa ngejaga dirinya dari orang jahat.

Topic: sports
Organisasi Kêsèhatan Duniè ngêlarang pênyêmprotan disinpèktan kê awak buat ngêmatiin pirus korona. Larangan ntu ngêdorong sêjumlèh dosèn amè mahèsiswè Telkom University buat nyiptèin robot pêmbasmi kuman sêbagè pêngganti pênyêmprotan disinpèktan. Robot bêrnamè Autonomous UVC Mobile Robot atau disingkat AUMR êni bêsênjatèkan sinar ultraviolet tipê C atau UVC nyang diarêpin bisè ngêbunuh pirus pênyêbab pênyakit Covid 19. Sinar UVC êni kêpancar dari ênêm lampu nyang kêpasang di awak robot. Wayah bêraksi, AUMR bakal nyapu saban jêngkal ruangan dêngan sinar UVC dalêm jangkauan 1 ampè 2 mètêr sêlamè 10 ampè 20 mênit. Tapi, kagak bolèh adè manusiè di sêkitar robot wayah diè bêraksi. Soalnyè, manusiè nyang kêpapar sinar UVC bakal ngalamin kêrusakan kulit amè matè. Tapi, kaèn biasè bisè dijadiin pêlindung nyang aman kalo stèrilisasi dilakuin di ruangan nyang adè manusiènyè.

Topic: technology
Adenye perubahan orang-orang pade jaman bercocok tanem, dipengaruhin sama perkakas yang dipunyain mereka pas entu, ya entu kapak persegi dan lonjong. Kedua entu perkakaa dibikin dari tahapan asah sama batu yang biasa dilakuin orang-orang pade saat entu. Kapak yang udeh diasah bakalan dipake buat kebutuhab gali tanah dan ladang supaye bisa menuhin keperluan idup mereka. Orang-orang pade masa bercocok tanam pun udeh mulai lakuin ternak buat menuhin keperluan idup. Pade jamannye bercocok tanam, udeh mulai keliatan peran pemimpin grup orang-orang. Misalnye entu adenye gelar Primus inter pares di Indonesia. Entu gelar ade arti sebagai orang terhormat dan patut dihormati soalnye ade kepemimpinan dan kesetiaannye.

Topic: slice of life
Kalo kite ada lahan dikit di rumah ya mending kite gunain buat nanem apaan bae gitu, karna kalo gersang kan juga diliatnye kaga enak. Kalo kite tanemin tanaman kan jadi adem gitu apalagi kalo pagi ujan pasti udaranye makin sejuk. Rumah kalo jaga poonan sama sekali disekitarnye juga keliatannye gersang banget. Beda ama rumah nyang asri banyak poon jadi adem bikin kite nyaman juga karna kan poonan bisa ngasilin oksigen. Biar ngirit juga jadi kaga perlu banyak-banyak ac di rumah, tinggal kite tanemin poonan juga jadinye bakal adem. Liatnye juga enak kaga empet karna ada pemandangan nyang asri di rumah.

Topic: slice of life
Malam ini, saat saya sedang melakukan analisis, saya mendapat kiriman pesan melewati facebook dari seorang adek tingkat tentang sistematika analisis supaya bisa menganalisis lebih dalam. Saya pun membantunya, walaupun saya juga sedang berjuang dalam analisis tugas salah satu mata kuliah. Dan ternyata membantu orang lain membantu diri sendiri. Sistematika analisis menjadi terbuka di kepala saya. Bahkan tugas mata kuliah lainnya untuk menganalisis yang belum saya kerjakan turut bermunculan penyelesaian masalahnya di kepala saya. Mungkin saya terdengan berlebihan, namun menurut saya ini ajaib. Memang benar, ilmu tidak perlu disimpan sendiri, lantaran ilmu akan berbuah ketika kita bagikan. Bahkan membantu orang lain ternyata dapat membantu diri kita sendiri. Oleh lantaran itu, jangan sungkan-sungkan untuk membantu orang lain, lantaran melalui cara itulah kita diberi kesempatan untuk mendapat bantuan.

Topic: religion
Sêcarè sêdêrhanè, konsêp dari IoT adalah ngubungin mêsin amè mêsin laènnyè. Manusiè tibang bêpêran ngêmonitor amè ngawasin carè gawè IoT sêcarè bêrkalè. Carè gawènyè, sêkagaknyè adè 3 hal nyang kudu adè, yakni pêrangkat, konèktipitas intêrnèt, amè cloud data center. Carènyè dimulè dêngan sènsor dalêm pêrangkat IoT nyang ngumpulin datè amè bêrèaksi bêdasarkan datè nyang kêkumpul. Sènsor dalêm pêrangkat IoT bisè ngênalin pêrobahan tèmpêratur, suarè, toèlan, amè laèn sêbagènyè. Kêmudian, datè nyang kêkumpul bakal dikirimin ngêgunèin konèksi intêrnèt mênuju cloud data center. Sêlanjutnyè, datè bakal diprosès amè pêrangkat lunak. Prosès êni cukup krusial karna bakal nêntuin rèaksi dari pêrangkat. Sêmisal êlu ngêgunèin sistim kêamanan rumèh bêrbasis IoT, datè kayak adènyè pêrgêrakan objèk asing bakal diprosès dan pêrangkat bisè nêntuin tindakan nyang kudu dilakuin. Misalnyè, dêngan ngirimin notipikasi kê hapè pêmilik rumèh atau langsung ngêbunyiin alarm.

Topic: technology
Banyak orang berbicara, umpama seluruh wajib zakat membayar zakatnya, maka akan terkumpul dana, hingga mencapai angka 32 triliyun rupiah pada setiap tahunnya. Namun pada kenyataannya yang berhasil terkumpul masih jauh dari hitungan angka itu. Selain itu orang juga membayangkan bahwa, jika wajib zakat menunaikan kewajibannya, maka kemiskinan akan berhasil teratasi, peminta-minta di pinggir jalan akan bisa dientaskna, orang yang memiliki hutang akan bisa dibantu, anak yatim dan orang jumpo, serta siapa saja yang menderita kekurangan harta, termasuk kekurangan modal usaha bisa ditanggulangi dari dana hasil pengumpulan zakat. Bahkan ada juga pendapat, bahwa daripada pemerintah mencari pinjaman dana dari luar negeri, maka bukankah mengefektifkan pemungutan zakat, infaq dan shadaqah bisa dijadikan alternative yang lebih tepat. Namun semua itu, rupanya belum berhasil sepenuhnya dilaksanakan. Sebatas memungut zakat dari mereka yang tergolong wajib zakat ternyata tidak mudah, dan bahkan dirasakan sebagai pekerjaan yang sulit dilakukan. Konsep zakat baru menjadi sangat indah dalam alam pikiran dan angan-angan, tetapi ternyata masih sulit sekali diwujudkan

Topic: religion
Kayak yang udah diomongin sebelomnya di olahraga kedemenan waktu bocah ama olahraga yang enteng soal lompat tali. Olahraga ini ngebutuhin alat yang namanya tali skipping. Kalo kita belom yakin beli alat ini, kita bisa pake karet gelangyang digabungin ampe kebentuk tali. Sebenernya, alat ini kagak tapi mahal, tapi kalo kita bisa manfaatin barang yang ada di rumah, kita bisa lebih hemat lagi. Kalo kita emang udah yakin seriusin olahraga lompat tali ini, kita bisa beli alatnya di pasar onlen. Banyak banget pilihan warna yang kita mau. Alat ini juga bisa disimpen di tempat yang kecit di rumah kita. Jadi, kagak butuh lahan yang luas-luas amat buat naro alat ini.

Topic: sports
Keseluruhannye Taman Tebet Eco Park emang memuaskan, kaga mengecewakan sih udeh jalan-jalan kemari. Perlu diperhatiin kalo maen kemari tuh mending bawa makanan sendiri dari rumah, karna kalo mau beli jajanan tuh muternye jauh. Sekitaran taman tuh kaga ada tukang dangan nyang dibolehin mangkal, nah nyang kudu banget di bawa snediri tuh aer putih. Kebanyang kan kalo kite muter-muter taman nyang segitu gedenye tapi kaga bawa minum apa kaga seret. Kebijakan ini sih aye dukung soalnye kalo mau lingkungan taman rapi emang kaga boleh deh tuh ada tukang jualan keliling. Kebayang pan kalo dibolehin tuh tukang jualan bebas berkeliaran di dalem, bisa-bisa sampah numpuk tuh di dalem taman. Buat pengunjung dah sama-sama kite jaga apa nyang udeh disiapin pemerintahan karna kan kapan lagi bisa rekreasi di tengah kota tapi kaga pake dipungut biaya.

Topic: leisures
Pan aye seneng tuh liat orang lada nari saman, teryate kostum nya dipake kalo mau mentas tuh harus dipersipi dulu. Nyang perlu dipersiapin kalo mao nari Saman tuh baju. Baju dari tarian sama ini terdiri dari beberapa bagian. Pertama, ade nyang namanye Bulu Teleng, Bulu Teleng itu sebenernye kain sulam yang warnanye item, kaen ini tuh digunainnye di kepala, gunanye buat nutupin kepala. Buat nari Saman, celana ama baju nyang kite pake tuh mesti busana khas gayo nyang namanye kerawang. Terus di bagian celana kite kasih sarung, nah jangan lupa pake stagen biar bajunye kaga kendor. Terakhir, kasih dah tuh iket pinggang.

Topic: culture & heritage
Berlibur ke puncak udeh merupakan kedemenannye orang orang, khususnye warga Jakarta pasti kalo libur bentaran aje, pade larinye ke puncak. Cuacanye yang ajib, pemandangannye yang cakep dan suasananye yang enak bikin betah orang orang yang pade kesono. Nginep di puncak kalo ramean asiknye nyewa villa yang pemandangannye ajib, abis ntu jangan lupa dah bekel ganyeman bejibun biar asik ngegaresnye, karena cuaca dingin pasti bikin kite bawaannye laper terus. Pernah nginep di villa yang bagus banget pemandangannye, villanye luas, ada kolam renang pokoknye bareng keluarga ramean jadi makin seru dah. Pas kesono juga makin seru karena kite beli kambing buat bikin kambing guling, abis ntu juga beli jagung, baso, sosis buat dibakar juga jadi makin seru dah ngegaresnye.

Topic: leisures
Kalo emak ame nyai dirumah udeh paling bingung dah kalo ude rencanain masak buat makan sehari-hari. nah hari eni ane liat babe ude motong entog tuh kayanye buat lauk makan eni hari, kate emak mau dibikin entog bumbu ijo pedes, keliatannye enak banget sih daging entognye montok banget apelagi dimakan pake nasi putih anget, cuman gatau kenape dagingnye masih kerasa alot, eni lantaran emak ane masaknye cume pake dandang biase bukan pake panci presto, mestinye kalo mau ntu daging empuk mrotol bisa pake panci serbaguna presto, ude buat daging cepet mateng tekstur dagingnye juga ga akan berubah, tambahan bumbunye juga lebih ngeresep kedagingnye

Topic: food & beverages
Kalo ude mulai masuk liburan sekolah, babe ame enya aye suka baget buat bawa kite ngelayap jalan keluar kote jakarte. Pegimane kaga kedemenan, aye ame abang mpok ane ngerasa kegirangan. Kalo ngomongin jarak pantai ame rumah aye emang lumayanan jauhnye, kite kudu bemobilan 5 jam perjalanan pke mobil. Babe aye mutusin buat berangkat tengah malem jeput, jadi pas ude pagi hari kite ude sampe di pantai. Perjalanannye emang lumayanan capek, tapi sepadan dah ame pemandangan pantai nyang cakep kalo ude pagi hari. Pasir putih nyang ngampar luas banget apelagi air pantai nyang bening, jadi buat liburan aye ame keluarge jadi bikin girang banget. Bukan cuman ntu, pas pagi ari babe memutusin buat bangun tenda. Kite sengaja dah tuh ngebawa tenda buat tempat rebahan buat bentaran waktu lagi ade di pantai. Semue keluarga ane demen banget maen air dipantai, apelagi enya aye bawa perabotan perang buat ngebakar ikan Nikmatin waktu bebarengan ame enyak babe ame abang mpok ane buat lalancongan ane makin kerasa berhaga bangat.

Topic: leisures
Elu tau kan ye, kalo Indonesia entu beken bener sama wilayahnye yang luas dan aneka hayatinye yang beragam? Nah pastinye karena wilayah yang luas, akhirnye lahirlah keberagaman budaya juga, dari Sabang sampe Merauke. Bisa dikate tiap daerah di Indonesia entu ade kebudayaan yang berbeda. Bahkan, di tiap-tiap daerahnye pun juga ade aneka karakteristik, kepercayaan, dan kebiasaan budaya yang beraneka ragam. Beberape budaya yang ade di Indonesia entu misalnye upacara adat, kesenian tari, seni bela diri, dan kesenian musik. Abis entu, kalo contoh dari upacara adat di Indonesia salah satunye adalah Kasada. Kasada entu upacara adat yang asalnye dari Jawa Timur. Tradisi Kasada biasanye entu dilakuin oleh Suku Tengger yang beragama Hindu. Pade upacara ini, biasanye Suku Tengger bakalan ngelemparin sesajen yang isinye buah, hasil ternak, dan bahkan duit ke kawah Gunung Bromo. Entu upacara dilaksainain tujuannye sebagai bentuk mohon ampun dari Brahmana atau Dewa Pencipta.

Topic: culture & heritage
Abis ngebahas kue-kuean, buat yang datengnya siangan, di sekitar Pasar Senen Lama juga ada makanan yang mayan berat. Makanan itu Bakmi Koneng Ani. Kata-kata orang-orang yang pernah makan, sih, katanya Bakmi Koneng Ani enak banget. Yang paling enak katanya itu pangsitnya yang pake isian daging ayam giling ama ebi. Buat yang suka pedes, bakmi di toko ini nyediain sambel-sambelan. Ada sambel giling, sambel botolan, ama sambel lampung. Nah, yang bikin istimewa ama aromanya yang wangi banget, katanya sambel lampung itu dibikin sendiri ama pedagangnya. Uniknya lagi, ternyata Bakmi Koneng Ani ini warna eminya kuning. Cuma bayar 25 rebu, pembeli bisa nyantap emi pake kuah yang di atasnya ditaburin daun bawang, pangsit, saos, ama sambel lampung yang dibikinnya itu.

Topic: food & beverages
Kite pan udeh tau nih, kalo keris tuh kaga cuma dibuat senjata tapu juga dianggep barang nyang punya kekuatan supranatural. Karena ntu, ada kegiatan mandiin keris pas malem satu suro. Acara ini tuh adanye di daerah Jawa, nah ada upacaranye tuh sebelom keris dimandiin. Keris nyang dimandiin juga buka keris sembarang, keris nyang udeh ribuan taun trus dianggepnye punya kekuatan. Kegiatan ini tuh udah ade sejak ratusan taun nyang lalu, nah keturunannye ampe saat ini tuh masih ngelanjutin warisan budayanye. Tradisi ini tuh biasanye dilakuin di keraton trus juga nyang mandiin bukan orang sembarangan. Sebagai oran Indonesia ya kite cukup menghargai warisan budaya nyang udeh dikenalin dari dulu, dan untungnye masih ada nyang ngelestariin.

Topic: culture & heritage
Kalo diperhatiin nih, jajajan yang ade di depan sekolahan tuh kaga ada yang sehat. Ada yang jual minuman warna-warni yang kite gatau tuh warna yang dipake dari mana asalnye. Belon lagi manisnye, kita gatau pake pemanis dari gula asli apa pake sitrun tuh yang biasa kita denger diberita. Nah ade lagi makanan yang digoreng terus dikasih bubuk yang macem-macem rasanye, kite gatau tuh bumbu sehat apa kagak. Bise kebayang kan kalo tuh makanan dikonsumsi tiap hari trus masuk ke badan, bise rusak tuh organ-organ di dalem tubuh kite. Jadi mesti hati-hati banget ye jaman sekarang ini kalo mau beli jajan, mending diliat-liat dulu, syukur-syukur kalo mao bikin ndiri di rumah jadi lebih sehat lagi kan.

Topic: food & beverages
Ade deskripsi dari hal-hal yang katenye merupakan ciri-ciri dari orang-orang pade saat jaman bercocok tanem. Pertama, katenye mereka mampu sediain badogan dan ngawetinnye. Kedua, orang-orang di entu jaman udeh kenal cara nenun. Buktinye adalah ade gerabah yang ditemuin dalem bentuk udeh dihias pake pola tenunan. Ketiga, laksanain perdagangan secara barter. Keempat, orang-orang juga udeh kenal ngias dan hal entu karena ade gelang yang ditemuin dan dibikin dari batu yang cantik. Entu die deskripsi dari beberape ciri-ciri. Sebetulnye masih ade ciri-ciri laen dari orang-orang di jaman bercocok tanem. Elu bisa cari tau lebih lanjut ye terkait kehidupan orang-orang pas jaman bercocok tanem.

Topic: slice of life
Biasanya, orang akan mengisi waktu siang hari dengan menonton film, mengobrol, atau bersosmed ria. Tapi saya memilih untuk jogging, dan orang-orang memandang nanar kepada saya. Orang-orang nggak pernah lari apa ya. Meski sepenglihatanku mereka tidak ngomongin saya, tapi dari sorot matanya itu seolah ingin memulai gosip dengan teman sebelah rumahnya. “Jeng, si Anu aneh banget ya, masa siang bolong begini lari-lari di jalan.” Barangkali itu awal mula pembuka obrolan mereka sampai kemudian menjurus kepada mengobrolkan ibu-ibu yang belum bayar uang arisan. Tapi namanya juga orang Indonesia, susah kalau nggak komentar miring terhadap hal apapun. Selama saya rutin jogging, banyak orang memberikan komentar miring dan nyeleneh terhadap kegiatan yang saya lakukan. Kok bisa olahraga aja dijulidin? Ya bisa. Rumah tangga orang aja diurusin, apalagi olahraga.

Topic: sports
Selepas nikah aye tuh bingung mao lanjut kerja apa gimana, apalagi pas ngurus anak kayanya tuh kaga tega banget liat anak tuh di pegang ama orang laen. Udah gitu juga kan di rumah kaga ada sodara nyang nemenin takutnye kaya diberita-berita nyang anaknyr tuh disiksa. Akhirnye aye mutusin buat full jadi ibu rumah tangga, awal-awal si resep ya karna tiap hari kerja tapi sekarang malah di rumah aja, tapi teryata di rumab tuh lebih cape dari kerja kantoran. Ngurus anak ama rumah itu lebih cape karna kaga ada kelarnye, trus juga lama-lama bosen kan. Akhirnye pas anak udeh mulai sekola mutusin buat buka usaha kecil-kecilan.

Topic: business
Êlu bêlon tuman naèk angkutan umum? Jangan kuwatir dulu, apèlagi ngêbayangin hal nyang kagak nyênêngin bakal têrjadi wayah naèk kêndarèan umum. Angkutan umum ntu aman, asalkan êlu ngêtauin carè amè mulè numanin diri. Êlu pêrlu mahamin rutê pêrjalanan dari rumèh mênuju têmpat tujuan êlu pêranti ngêgampangin pêrjalanan. Jangan sêgên buat nanyè kêpadè têmên atau orang di lingkungan sêkitar têntang rutê pêrjalanan buat sampè kê têmpat tujuan êlu karna tumannyè orang sêkitar lêbih tau banyak têntang transportasi umum nyang gampang dijangkau. Sêlanjutnyè, pênting buat milih moda angkutan umum nyang èpisièn. Kalo jarak nyang êlu têmpuh dêkêt, tumanin diri buat naèk ojek dibandingin dêngan naèk mètromini atau angkot nyang kadang kudu ngitêrin jalanan nyang lêbih jauh buat sampè kê têmpat tujuan. Lalu, êlu jugè pêrtimbangin èstimasi waktu nyang dipêrluin. Têrakhir, pêrtimbangin kêamanan amè kênyamanan dalêm milih kêndarèan umum pêranti ngêminimalisasi têrjadinyè hal nyang kagak dipèngènin.

Topic: slice of life
Pertama kali aye punya laptop tuh pas aye SMP, pas itu kan juga belom zaman banget tuh belajar pake laptop. Nah, waktu aye SMP juga proses belajarnye kaga kaya sekarang nyang mesti punya laptop. Dulu tuh aye punya biar keren aja tapi kaga tau juga fungsinye. Laptop pertama aye tuh kaga aye gunain maksimal sih sebenernya, karna kaga ada juga jaringan internet. Mau ngetik juga ngetik apaan karna tugas-tugas juga masih ditulis pake tangan. Hasilnye tuh laptop awet dah karna jarang dipake. Tapi aye akuin tuh laptop bandel, karna dia bisa berfungsi ampe aye kuliah. Kebanyang kan berapa lama bertahan. Udah gitu juga ampe nemenin aye skripsi ampe lulus.

Topic: technology
Tari cokèk mêrupakan salèh atu tarian tradisional Bêtawi. Tari cokèk bêrmulè padè sêkitar awal abad ke-19 nyang dibawè parè pêdagang dari Tiongkok barêngan amè Tan Sio Kèk nyang sêring nyêlênggarèin pèsta di rumèhnyè. Wayah pèsta ntu digêlar, diè ngasih pêrmaènan khas dari Tiongkok dêngan ngêgunèin instrumen rêbab duè dawèi nyang dipaduin amè alat-alat musik tradisional khas Bêtawi. Bêrbagè iringan musik ntu ngasilin iramè nyang ngêjè parè tamu undangan milu nandak. Dari sonolah kêciptè sêbuah tari cokèk nyang diciptèin olèh Tan Sio Kèk. Namè 'cokek' jugè diambil dari katè 'cukin' nyang artinyè sêlèndang. Sêbêlon tari cokèk mulè dikênal amè sêbutan 'cokek', mulènyè nandakan êni lêbih dikênal dêngan namè tari sipatmo nyang dipèntasin wayah upacarè adat di wihara atau kêlêntèng.

Topic: culture & heritage
Setelah mulai bekerja di industri televisi, aye bisa menarik kesimpulan jika ucapan tersebut kagak sepenuhnye salah. Kagak seperti orang kebanyakan, jam kerja sana bisa dibilang antimainstream. Jika para pekerja biasanye pulang kerja jam 17:00, aye justru sebaliknye. Aye masuk kantor jam 17:00, dan bekerja hingga sekitar jam 01.30 dini hari. Jam kerja yang membuat aye disebut mirip seperti Batman karena beraktivitas justru pada malam hari. Meski punya sebutan Batman, aye cukup sadar diri jika penampilan aye jauh dari karakter Bruce Wayne yang tersohor itu. Jam kerja ntu juga terkadang menyulitkan aye untuk bisa bersosialisasi di lingkungan indekos maupun teman-teman di luar kantor. Pasalnye ketika mereka bekerja, aye sedang malas-malasan di indekos. Sebaliknye, ketika mereka punya waktu luang, aye sedang sibuk-sibuknye bekerja.

Topic: business
Ada orang yang di jaman kopit itu kena efek dikeluarin dari perusahaan. Itu gara-gara perusahaan juga banyak yang mulai bangkrut, jad ngurangin pegawenya. Orang-orang yang dikeluarin perusahaan itu punya akal macem-macem biar tetep idup. Ada yang dagang, ada yang pulang kampung dulu, ada juga yang make keahliannya buat cari kerja lewat internet. Ada orang yang ahli disen, jia buka jasa disen.lewat onlen. Kagak lama, banyak orang yang make jasanya. Lantaran kagak bisa nyenggupin permintaan yang numpuk bejibun, jia jadi butuh orang lagi buat ngebantuin gaweannya. Empel-empel jia ngejalanin itu, lama-lama makin nambah pegawe, jia jadi buka kantor sendiri dari rumahnya. Jia manfaatin tempat yang ngepas buat jadi rumah sekaligus kantor.

Topic: business
Waktu kecil tuh aye suka maen disekitar mesjid, suka gedeg ame panjaganye nyang gabeh kite maen di sono. Dulu kite mikir alesannye pasti karna pelit aje jadi kaga dibolehin tuh. Pas gede teryata suara berisik kite tuh ganggu banget orang nyang sholat biar jadi khusyuk. Berasa juga tuh gedegnye, nah dari situ juga oeran orang tua harus ambil bagian. Soalnye, kalo kaga kaya gitu anak kecil mah kaga bakal paham letak kesalahannye di mana. Jadi, ngajak anak kecil ke masjid tuh bagus, cuma jangan sampe kite ngerugiin orang laen. Nah, sebelom ke masjid, kite mesti ajarin anak buat kaga rese trus kaga lari-larian tuh di mesjid.

Topic: religion
Pak Jordan merupakan pebisnis yang terinspirasi dari keluarganye ntu sendiri. Die menyadari bahwa saudaranye ntu bisa sukses dalam usaha mebel dan furniture. Akhirnye, Pak Jordan juga memutuskan untuk memulai berbisnis, tapi secara online di Shopee. Jualan online yang laku setiap hari tidaklah langsung tercapai, Pak Jordan mulanye melihat istri dan saudaranye seringkali membeli produk fashion online dengan sistem patungan. Hal itulah yang membuatnye tergerak untuk menjual produk terkait kebutuhan wanita, ya ntu fashion. Alasannye berjualan produk fashion bukan hanya karena istri dan saudaranye, tapi juga karena menurutnye, produk fashion kagak bakal pernah kehabisan model. Pak Jordan menjahit produknye ntu sendiri ke konveksi, dan mendapat pesanan yang menguntungkan. Lama kelamaan, dengan menggunakan fitur-fitur Shopee, jualannye pun mencapai 3.000 orderan per harinye. Bahkan, udeh bejibun orang yang jualan online tanpa modal dengan menjadi reseller dari toko @PakaianOnline di Shopee. Kite dapat cek online shop tersebut dan jadikan perjalanan bisnis Pak Jordan sebagai inspirasi.

Topic: business